Hjælpemidler
Du er som bruger af et hjælpemiddel forpligtet til selv at sørge for drift og almindelig vedligeholdelse af hjælpemidlet. Almindelig vedligeholdelse omfatter bl.a. udskiftning af dæk, slanger, sikringer, mindre polstring og ombetrækning, bremser og lys. Dog ydes der hjælp til udskiftning af dæk og slanger, hvis der er behov for mere end én årlig udskiftning. Gem derfor regningerne på disse udskiftninger.
Har du behov for at få repareret dit hjælpemiddel, skal du henvende dig til Hjælpemiddeldepotet i Varde Kommune på tlf. 7994 6226 på hverdage fra kl. 8.15 – 12.00 eller pr. e-mail: hjmdepot@varde.dk
Forbrugsgoder
Forbrugsgodet er din ejendom, når du har modtaget støtte til det, og hovedreglen er, at du selv skal sørge for vedligehold, reparation og udskiftning.